Source: http://jogarchiv.hu/jogiforum/21/44172.html
Timestamp: 2019-09-17 08:31:47
Document Index: 34210465

Matched Legal Cases: ['kúria ', 'kúria ', 'kúria ', 'kúria ', 'bíróság ', 'bíróság ']

Körözésforrás főoldal vissza
Vince2018 2018.01.18. 21:08
ancsaani 2017.12.06. 19:09
ancsaani 2017.11.16. 22:01
ancsaani 2017.11.15. 14:37
Még egy kérdés: Most gyám van számára kijelölve. Ha a szülei mennek be vele az okmány irodába útlevelet csináltatni,ott nem derül ki,hogy más a gyámja? Esetleg később kiderülhet ez?
ancsaani 2017.11.15. 14:33
Egy 17 éves fiatal fiúról lenne szó!Januárban tölti be 18-at. Most egy zárt intézetben van,nem javítóban.Ha a karácsonyi szünet után nem megy vissza,ott ugye kiadatják a körözést.Ezt az intézet fogja visszavonni,ha betöltötte a 18-at? Akkor mindenképp útjára bocsátanák.
Nincs állandó lakcíme,de tudják hol laknak a szülei.Gondolom ott fogják keresni a rendőrök. De meddig,és mit tehetnek a rendőrök?
Kiadják a nemzetközi körözést is? Meg is találják? Honnan tudhatja meg ha kiadták ellene a nemzetközi körözést?Onnan számítana az elévülés!
ancsaani 2017.11.15. 14:04
Csokisgolyo 2017.11.06. 19:18
Sürgős lenne!Köszönöm!
Csokisgolyo 2017.11.03. 19:42
Nem bírósági határozattal van ott hanem gyámhivatalival! Amint betölti a 18.életévét azonnal elengedik! :)Nem tudom...így pontosabb választ valaki tudna adni??
pappcs 2017.10.29. 17:12
Ha ez javítóintézet akkor érvényben marad.
Csokisgolyo 2017.10.25. 18:04
Érdeklődnék, fiatalkorú állami gondozott esetében, aki speciális zárt intézetben van.Elég komplikált feltenni a kérdést...Ha kiadják ellene a körözést , de közben betölti a 18 at, ez elévül vagy fentmarad?Természetesen szökés miatt nem pedig bűncselekmény miatt. !
pappcs 2017.09.23. 15:30
Végrehajtandó szabadságvesztés esetén, amennyiben valami nem vonult be, de még nem rendelte el az elfogatóparancsot a bv bíró, de a bvop korábban az elővezetést igen, azt elővezethetik e ha bemegy tanúkénti kihallgatásra arra a kapitányságra ahol annak idején próbálkoztak az elővezetéssel. Az elővezetés meddig hatályos? Abban le van írva jogy x dátumig foganatosítani kell, de ha ez a dátum (elég régen) eltelt akkor foganatosíthatják az elővezetést?Továbbá mennyire életszerű, hogy a jogerős ítéletet követően fél évvel még nem adta ki az elfogatóparancsot a bv bíró? Mert ez tény, hogy nem lett kiadva. Jogerős ítélet után azonnal 3 hónap halasztás volt, tehát a bevonulási dátumtól számitott 3 hónapja se körözik az illetőt. Tudni kell hogy a kúria előtt felülvizsgálat van, mely a szv. Megkezdésének határideje után kb. 1 hónappal, tehát több mint 2 hónapja lett beadva, melyben kérve lett a szv. függőben tartása. A büntető iroda szerint eddig annyit tettek az ügyben hogy a főügyészséghez át lett küldve állítólag minden még a kúriai eljárás iratai is véleményezésre. Azért lett ekkor beadva, hogy a terhelt terhére az ügyészségnek rendelkezésre álló 6 hónapon belül ne kerüljön az ügyészségre az akta...Elképzelhető hogy közben a kúria helyt adott a függőben tartásra és azért nem lett kiadva az elfogatóparancs? Nem merjúk a bv bírót felhívni,,mert ha mégsem ez van hanem egesz egyszerűen nem került sorra az illető, akkor lehet pont ettől jut eszükbe elővenni az iratot...
Tehát a kérdésem az hogy az elővezetési parancs meddig foganatosítható meg hogy mennyire életszerű az hogy ennyi idő után sincs elfogatóparancs kiadva.Nekem az se tettszik hogy, a kúria minden döntéshozás előtt az ügyészségre küldi az ügyet. Tudtommal előbb tanácsülésen kell elbírálni az elutasítás lehetőségét és a függőben tartást és amennyiben nincs helye az elutasításnak, utána kell megküldeni a főügyészségnek.szóval ebben a helyzetben mi legjobb döntés lapulni amíg a kúria döntést hoz vagy bemmeni a tanúkihallgatásra kockáztatva ezzel a szv foganatba vételét.
Krisztike1984 2017.09.02. 06:33
Bocsánat,tehát senki nincs magas cvel.
Krisztike1984 2017.09.02. 06:32
Szerintem Ön nincs magas c meg semmi.Egy kérdés lett feltéve,amira látjuk,hogy Öreg Tölgy nem tudta a valós válasz.De már nem idegesít a dolog,mert tesóm átvette a behívót.szép napot
Dr.Attika 2017.09.02. 06:26
Szívesen. Esztike! Ezért nem érdemes magascén írogatni. Kitűnik a szabályozásból, hogy a felhívás kézbesítése után, de a bevonulás előtti tájékoztatás, hogy az elítélt nem tud bevonulni a bv-t csak arra jogosítja, hogy új időpontot határozzon meg és mivel a terhelt elérhető, ezért nem alkalmaz kényszer intézkedést, ha a módosított felhívás időpontjában megjelenik. Tehát a bv halasztást nem adhat. Az, hogy a bevonulás elmaradása önhiba vagy sem azt a bv bíró dönti el és dönt, hogy kizárja a feltételesből vagy sem.
Krisztike1984 2017.09.01. 20:51
Elolvastam,köszönöm.szép estét
Dr.Attika 2017.09.01. 19:58
http://lb.hu/…je-hatarozat
Mielőtt Öreg Tölgyet dehonesztálja olvassa el. Ugyan a jogegységi határozat sem jogszabály, de a bíróságokra kötelező.
A módosított felhívás bevonulásra csak annyit jelent, hogy az elítélt az eredetileg meghatározott időpontban nem vonult be, ezt jelezte a Bv-nek. A BV emiatt nem fogja köröztetni, hanem ad egy újabb időpontot. Hogy az eredeti időpntba történő meg nem jelenés önhiba vagy sem azt majd a feltételes szabadságra helyezési eljárásban a bv. bíró fogja vizsgálni. Előfordulhat, hogy ő azt állapítja meg, hogy önhiba volt, így a feltételes ugrott.
Krisztike1984 2017.09.01. 14:26
Nevetség tárgyává tette magát.javaslom tanuljon meg helyesen írni.és ne hazudtolja önmagát meg.vállalja amit írt.ez a korrekt.ne is írjon többet,mert a jó isten mentsen mindenkit a hozzá nem értő segítségtől.
Öreg Tölgy 2017.09.01. 14:12
azt eddig is tudtam, hogy Ön nem tud írni, mert a kezdő posztjában szó sem volt a bevonulás előtti napon történt balesetről és új időpont kéréséről, csak szűnni nem akaró egészségügyi problémákról.
Most már azt is látom, hogy olvasni sem tud, mert a kívánságaimról semmiz nem írtam, és főképp nem minősítettem senki, olyan udvariatlanságot ugyanis soha nem engednék meg magamnak, hogy a fórumon valós személyről a háta mögött beszélgessek. Arról volt szó, hogy Ön mit tekint jogszabálynak.
Ezzel az Önnel való kommunikációt befejeztem, és további sok sikert kívánok!
Krisztike1984 2017.09.01. 13:38
Ma megkapta az új időpontot tesóm,ma vitte a levelet a posta.tehát ez is a bvopt és dr.Jován Lászlót igazolta.
Krisztike1984 2017.09.01. 13:35
Továbbra is azt tudom mondani,hogy amihez nem ért,vagy nem biztos a válaszba, akkor inkább maradjon csendben.Úgy gondolom dr.Jován László egy neves ügyvéd,aki bőven tett le asztalra, pontosan tisztában van a bv jogszabályokkal is.A bvop pedig hazudik igaz?ugyan már.Frissitse tudását és utánna reagáljon forumon feltett kérdésre. Sajnos a legtöbb ügyvéd nincs tisztában a bv joggal,ez tény.De ők őszintén megmondták nem pedig állították a butaságot.Tipikus magyar hozzáállás,hogy a rosszat kívánják egymásnak az emberek.De kedves Öreg Tölgy,hogyan állíthat úgy vmit,ha nem ért hozzá?Egy ügyvédet pedig háta mögött lekezelő módon gúnyosan jelképez.Inkább maradt volna csendben.Mindenki jobban járt volna.Minden jót kívánok.
Öreg Tölgy 2017.09.01. 11:48
Na, az a jogszabály. :)
Dr.Attika 2017.09.01. 11:10
Viszont, ha Dr. Jován megmond valamit, az meg van mondva.
Öreg Tölgy 2017.09.01. 10:28
Arról nem is szólva, hogy a halasztást a törvény még a bírónak is csak nagyon szigorú szabályok szerint engedélyezi (egyszer, max. három hónapra, egyébként csak az életet közvetlenül veszélyeztető állapot esetén, orvosszakértői véleménnyel és a bv. eü. szolgálatának állásfoglalásával), a BV. meg csak úgy "módosítja a felhívást", ami tartalmilag ugyanaz, mint a halasztás.
Dr.Attika 2017.09.01. 04:41
Krisztike 1984!Attika doki én vagyok. Ugyan Dr. Jován Lászlóval egy lapon sem említhető büntető szakmai tevékenységem, de annyit megemlíthetek, hogy egy BVOP utasítás nem jogszabály.
Krisztike1984 2017.08.31. 09:45
http://bv.gov.hu/…6_20szu.docx
Kérem olvassa el,főleg a 16.
Öreg Tölgy 2017.08.31. 08:00
Így van, a jogszabállyal ne is foglalkozzon, csak kérdezzen jobbra-balra, akkor majd tisztában lesz mindennel.
Krisztike1984 2017.08.30. 18:50
Az nem tudom ki,de szerintem hasznosabb lenne,ha olyan segítséget adna,ahol mindennel tisztában van.Dr.Jován László is megerősítette amit a bvop.
Öreg Tölgy 2017.08.30. 17:22
Mindig tanul az ember. Ilyenkor azért kezdem megérteni Attika dokit. :)
Krisztike1984 2017.08.30. 13:32
Mivel bevonulás előtt adta be az igazolási kérelmet így a bvop jogosult dönteni.úton az új határnap megjelölésével a behívó.Tesómnak megadtak minden tájékoztatást.
Öreg Tölgy 2017.08.30. 12:36
Tessék elolvasni a jogszabályt, hol van helye igazolási kérelemnek (van, de nem a bevonulás kapcsán).
Ahogy írtam, a dolognak az önhiba meghatározása során van jelentősége, arról pedig nem a BVOP dönt, hanem a bv. bíró.
Krisztike1984 2017.08.30. 12:01
Felhívtam a bvop-t,ahol arról tájékoztattak,hogy igen,van helye igazolási kérelemnek,továbbá ez egy viszmajor helyzet,hiszen nyilván nem lehet egy balesetre felkészülni.Tesóm most hívja őket,hogy hogyan áll az ő igazolási kérelme.Köszönöm Öreg Tölgy a segítséget.
Öreg Tölgy 2017.08.30. 10:38
T. Krisztike,
Olvassa el az alábbi jogszabály 11.-36. §-át, az az irányadó a bevonulásra:
Láthatja, hogy itt nincs olyan, hogy igazolás, ahogy az elháríthatatlan ok megszűnik, az elítélt azonnal köteles jelentkezni (lásd a 25. §-t). Itt most már az a kérdés, hogy ha a bv. intézet megteszi az előterjesztését a bv. bíró felé a feltételes kizárására, elfogadja-e az Ön által mondottakat az önhiba hiányaként, vagy sem. Minél gyorsabban jelentkezik, annál inkább van rá esélye, de ez az, amit nem lehet megjósolni.
Krisztike1984 2017.08.30. 07:32
Kérelmében kérte az új időpontot,illetve az összes kórházi papírt megküldte mellé,továbbá mivel nem jött válasz,így újabb levelet írt.
Krisztike1984 2017.08.30. 07:27
Értem.akkor Ön szerint jelentkezzen a bvnél?
Öreg Tölgy 2017.08.30. 07:26
Szerintem a kérdés az, hogy a bv.bíró elfogadja-e ezt, amikor a feltételes szabadságból való kizárásról dönt majd. Eléggé határeset, nem mernék jósolni.
Krisztike1984 2017.08.30. 06:48
Ezt értem.De a sógornőm autóbalesetet szenvedett egy nappal a bevonulás előtt.jelenleg is életveszélyes állapotban van.tehát nem hetekkel a bevonulása előtt történt ez.Ezért nyújtotta be a papírokat.hiszen értelem szerűen az anyjuk lett volna a gyerekekkel.
Öreg Tölgy 2017.08.30. 06:42
A behívó nem másnapra szól, van idő gondoskodni a gyermek elhelyezéséről, ha nem, két évnél nem hosszabb büntetés esetén 3 hónap halasztás is kérhető.
Ha mégsem tudják megoldani a gyermek elhelyezését, a 11/2014. (XII.13.) IM. rendelet 29 §-a a következőket mondja:
(1) Ha a 22. § (4) bekezdése szerinti felhívás átvételét követően az elítélt közli, hogy a kiskorú gyermeke vagy az általa gondozott más személy felügyelet nélkül marad, erről a BVOP az illetékes bv. csoportot értesíti.(2) A bv. bíró az értesítést követően a kiskorú gyermek lakó- vagy tartózkodási helye szerint illetékes fővárosi és megyei kormányhivatal gyermekvédelmi és gyámügyi feladatkörében eljáró járási (fővárosi kerületi) hivatalát keresi meg, hogy a kiskorú gyermek ideiglenes hatályú elhelyezéséről gondoskodjon.(3) A felügyelet nélkül maradó más személy esetében a bv. bíró az illetékes önkormányzatot keresi meg a szükséges intézkedés megtétele iránt. A megkeresésben a szabadságvesztés tartamát és megkezdésének várható időpontját is közli. A bv. bíró, az elítélt kérésére, a lakó- vagy tartózkodási helye szerint illetékes önkormányzat megkeresésével intézkedik a vagyonának és a lakásának biztonságba helyezéséről.(4) A bv. bíró az intézkedéseiről az elítéltet három napon belül tájékoztatja.
Krisztike1984 2017.08.29. 20:58
De ilyen esetben, ahol a gyerekek felügyelet nélkül maradtak volna nincs helye igazolási kérelemnek?Ön szerint akkor elő fogják vezetni?
Öreg Tölgy 2017.08.29. 20:42
Azt, hogy ha az elítélt járóképes, be kell mennie. Ilyen tekintetben nincs igazolásnak helye.
Krisztike1984 2017.08.29. 19:37
Magyarul nem küldenek új behívót?vagy mire érti a parancsot?
Öreg Tölgy 2017.08.29. 12:24
Attól tartok, nem fog más jönni. A behívó: parancs.
Krisztike1984 2017.08.28. 21:56
Remélem tud segíteni valaki.Tesómnak be kellett vonulnia július 20-án.Igazolási kérelmet terjesztett elő,mert a felesége olyan egészségügyi problémával került szembe,hogy a gyerekeik ellátására képtelen lett.Ezt azonnal jelezte a bvop-nak, de azóta se jött válasz.Sajnos azóta se lett jobban a sógornőm,ráadásul minden orvosi papír benyújtásra került,de félek nehogy elvigyék egyszer csak.Tudna vki segíteni,hogy ilyen esetben mi várható,illetve kell e a bvopnak új bevonuló papírt kiadnia?Köszönöm előre is a segítséget
pappcs 2017.08.21. 11:46
A linken a 20/2016 bv. Szakutasítás tölthető le. Ebben van leírva az elővezetés módja.
"A 33. pontban meghatározott tájékoztatás alapján a Főosztály a sikeresen kézbesített felhívás szerint területileg illetékes rendőri szervet 15 munkanapon belül határozat kiadásával keresi meg az elítélt elővezetése céljából. Az elővezetés helyéül a sikeres kézbesítés szerinti lakó- vagy tartózkodási hely alapján területileg illetékes megyei (fővárosi) bv. intézetet kell megjelölni, ettől eltérni csak különösen indokolt esetben lehet. "
37/A. Amennyiben a 37. pontban meghatározott tájékoztatás beérkezését követő 15 munkanapon belül nem érkezik be az illetékes rendőri szerv írásos értesítése az elővezetés megkísérléséről, úgy a Főosztály rövid úton egyeztetést kezdeményez, szükség esetén írásban kéri a rendőri intézkedés megtételét.
38.Sikertelen elővezetés esetén a Főosztály a felhívási ügy iratainak mellékelt megküldésével, az értesítőlapot küldő bv. csoportnál kezdeményezi az elfogatóparancs kiadását."
a 33. Pont szerinti tájékoztatás az hogy lekéri a bvop azt hogy akár más jogcímen is nincs e bv intézetben az illető.
A 37. Pont utólag lett beiktatva , 2017 januártol.Nem véletlen az sem hogy 15 napon belűl újra értesítik a rendőrséget. Ez arra utal, hogy nem nagyon törik össze magukat a rendőrök az elővezetéssel...
ismertem olyan embert akinek július végén kellett volna bevonulni és majd csak november végén rendelte el a bv bíró az elővezetést. Igaz az átváltoztatott pénzbüntetés volt.
Öreg Tölgy 2017.08.11. 19:59
A bv. bíró közvetlenül adja ki. Az időtartama teljesen változó, de nem túl hosszú idő. Azért előtte még megpróbálják elővezetni.
biaa9510 2017.08.11. 18:30
Sziasztok!Tud nekem valaki segíteni abba, hogy kb mennyi idő mire kiadják az országos elfogatóparancsot?(pl. valakinek be kell vanulni 8.ho 8.an es nem teszi azt mikor fogjak keresni)És ennek mi a menete, ki kinek küldi meg? (Pl.: bv-bvop-eljáró bíróság-illetekes rendorseg?) Az elfogato parancs elott lakhely felkutatas is van vagy egybol a parancsot adjak ki? Honnan lehet tudni ha a parancs mar ervenybe van?
biaa9510 2017.08.11. 16:29
Sziasztok!Tud nekem valaki segíteni abba, hogy kb mennyi idő mire kiadják az országos elfogatóparancsot?(pl. valakinek be kell vanulni 8.ho 8.an es nem teszi azt mikor fogjak keresni)És ennek mi a menete, ki kinek küldi meg? (Pl.: bv-bvop-eljáró bíróság-illetekes rendorseg?)
alfateam 2017.04.18. 10:33
Öreg Tölgy csak viccelt, még húsvéti hangulatban van :)))
„Szerintem Attika doki boldogan áll az Ön rendelkezésére, és ezzel szobatudósként már én is jóvátettem valamit vele szemben.”
Bishop 2017.04.18. 07:40
Hogy ismerhetem meg az ítéletet? Hová kell ezt beadnom?Sajnos jelenleg semmit nem tudok azon kívül hogy köröznek.
Öreg Tölgy 2017.04.18. 07:38
Szerintem Attika doki boldogan áll az Ön rendelkezésére, és ezzel szobatudósként már én is jóvátettem valamit vele szemben.
Egyébként, ha már tudja pontosan, mi az ítélet, elég, ha annyit ír: ....... az ilyen számú ítélet ellen a Be. 408. § (1) bekezdés e) pontja alapján perújítási indítványt terjesztek elő, mert az eljárás a Be XXV. Fejezete alapján a távollétemben folyt. Tartózkodási helyem: .....". Ennyi.
Bishop 2017.04.18. 07:17
Tisztelt Öreg Tölgy!Ha jól gondolom ezekhez már ügyvédre van szükségem.Kérhetem ebben az Ön segítségét, vagy tud ajánlani valakit?
Öreg Tölgy 2017.04.18. 05:52
Hát perújítást előtte is tud kérni, annak egyetlen feltétele az ismert tartózkodási hely. Ha pedig a rendőrségre megy be, ott azonnal őrizetbe veszik.
Én először is felderíteném, milyen ítélet született (250 ezres csalásnál akár lehetett pénzbüntetés is, amit átváltoztattak szabadságvesztésre, akkor azt kifizeti, és azzal a körözés letudva). Ha nem pénzbüntetés, akkor beadnám a perújítási indítványom az eljárt másodfokú ÜGYÉSZSÉGNÉL (majd ők továbbítják a bíróságra), és ebben kérném a büntetés végrehajtásának félbeszakítását is.
moho 2017.04.17. 22:59
Eloszor mindenkeppen el fognak vinni a korozes alapjan szerintem,perujitast utana tudsz kerni az eljart torvenyszeken!
Bishop 2017.04.17. 21:17
Ehhez mit és hogyan kell tennem? Hogy működik?
Öreg Tölgy 2017.04.17. 21:12
Úgy, hogy a távollétedben folyt a tárgyalás. Ez esetben perújítási jogod van.
Bishop 2017.04.17. 18:38
Ha nem volt tárgyalásom, hogy lehet kiszabott büntetésem?
moho 2017.04.17. 18:28
Ha a bv biro elfogatoparancsa van akkor nem kezdted meg a letoltendo bortonbuntetest!ebben az esetben ha bemesz vagy elkapnak a rendorok a bv intezetbe visznek,letolteni a buntetest!itt mar nincs targyalas,stb illetve kartalanitas sem!
Bishop 2017.04.17. 18:02
Üdvözletem!2011ben üzletszerűen elkövetett csalást követtem el kb 250e forintos kárértékkel. Mivel albérletekben laktam világ életemben ahová soha nem tudtam bejelentkezni, 2014ben egyszer már kőrözést adtak ki ellenem. Akkor egy éjszakát bent tartottak, megadtam az akkori munkahelyi és otthoni címeimet, valamint a telefonszámomat, azzal a kéréssel hogy ha bármi teendőm van hívjanak és megyek ahová kell.Egyetlen alkalommal sem kerestek.Az elmúlt 5 évben kb megszakadtam hogy a régi életemmel leszámoljak, karriert és egzisztenciát építettem.Épp emiatt nemrég elkezdtem utánanézni hogy hol is tarthat ez a régi dolog és a következőt találtam a rendőrség honlatján:
„BV. BÍRÓ ELFOGATÓPARANCSA (BE. 73. § (3),590. § (3) BEKEZDÉS, BVTV. 19.§ (1) )”
Csütörtök péntekre szabadságot vettem ki, megyek vagy a rendőrségre vagy körözést elrendelő Hungária Krt. 128-ba.
Több helyen azt olvastam hogy ez azt jelenti hogy letöltendő börtönre nem vonultam be. De nekem tárgyalásom sem volt. Lehetséges ez?
Mik a kilátásaim? Mi következik?Anno elismertem mindent és jeleztem hogy kártalanítanám az áldozatokat. Ez jelenleg is így áll.
Ha most bemegyek 3 napon belül bíróság elé állítanak vagy már hoztak ítéletet a távollétemben? Hogy működik ez az egész? Ha jelentkezek, nem vitatom és kártalanítom az áldozatokat mik a kilátásaim?Ha börtönbe vagy előzetesbe kerülök, oda minden amiért küzdöttem.
mymind 2017.03.15. 14:56
Öreg Tölgy 2017.03.15. 07:28
Akkor újra azt közlik a bírósággal. És ez megy mindaddig, amíg nem sikerül vagy kihallgatni vagy azt megállapítani, hogy a tanú nem hallgatható ki, és ezért ha volt korábbi vallomása, az felolvasható, ha meg nem volt, akkor annak hiányában ítéletet hozni.
Ha meg sikerül Magyarországon egy idézést kézbesíteni, akkor a rendbírság kiszabható, az meg nem fizetése esetén szabadságvesztésre átváltoztatható, és elévülési időn belül Magyarországon végrehajtható.
mymind 2017.03.13. 21:02
Értem, és a 2. igazoltatásnál mi fog történni? Újra megadom ugyanazt a külföldi címet?!
Öreg Tölgy 2017.03.13. 20:34
Igen, de ha újra nem tudnak meghallgatni, megint kibocsátják.
mymind 2017.03.13. 20:30
Csak átutazóban jàrok Mo-n.
Az esetleges igazoltatás után, ahol kiderül a külföldi lakcím, a körözés megszűnik?
Öreg Tölgy 2017.03.13. 18:17
Ha itthon van éppen, és sikerül itt megidézni, akkor már alkalmazhatók a jogkövetkezmények.
mymind 2017.03.13. 13:08
Ez mit jelent pontosan, hogyha itthon van?
Öreg Tölgy 2017.03.13. 05:33
Mindenkire.Nyilván egy ország egy másik ország másik ország területére a saját állampolgára után sem küldhet rendőrt, hogy vezesse elő, de még csak nem is bírságolhatja meg. Viszont megkeresheti a külföldi hatógát jogsegélyben, illetve megidézhet, ha itthon van.
mymind 2017.03.12. 22:26
Értem. Ez nem volt számomra teljesen egyértelmű, hogy ez csak külföldi állampolgárokra vonatkozik vagy olyan magyar állampolgárra is aki külföldön él.
Öreg Tölgy 2017.03.11. 18:20
Bizony, hiszen az sértené a másik ország joghatóságát.
mymind 2017.03.11. 12:51
T Öreg Tölgy!
Ha ezután majd a külföldi címre küldik az idézést, akkor valóban életbe lép ez:
"Az igazolatlan távolmaradás következményei:
HA A TANÚ IDÉZÉSE KÜLFÖLDRŐL TÖRTÉNIK, ÉS AZ IDÉZETT NEM TESZ ELEGET AZ IDÉZÉSNEK, VELE SZEMBEN A FENTEBB FELSOROLT JOGKÖVETKEZMÉNYEK NEM ALKALMAZHATÓK. (Be. 69.§ (8) bekezdés)"
Öreg Tölgy 2017.03.10. 06:16
T. mymind,
arra nem kényszeríthetik, hogy adjon meg magyarországi kézbesítési címet, de arra igen, hogy valamilyen - akár külföldi - kézbesítési címet megadjon.
Igazoltatásnál arra számíthat, hogy a rendőr megkérdezi az elérhetőségét és azt megküldi a bíróságnak.
mymind 2017.03.09. 22:02
Üdvözölöm!Egy folyamatban lévő ügyben TANÚKÉNT szeretnének meghallgatni a bíróságon. A tárgyalássorozat megkezdése előtt külföldre költöztem ( okmányirodában hivatalosan kijelentkeztem a régi magyar lakcímemről, új lakcímkártyát kaptam rajta "külföldi cím" felirattal )
Az idézéseket a régi magyar lakcímemre küldték, amit természetesen nem vett át senki. A 3. sikertelen kézbesítés után megjelent a rendőrség és utánam érdeklődött, valamint a környéken kérdezősködtek. Vegyes válaszokat kaptak, hogy én külföldön élek egy ideje, valamint hogy Budapesten.
A következő tárgyaláson felolvasták, hogy " mit derített ki" a rendőrség, majd a bíróság a körözésemet rendelte el, arra hivatkozva, hogy nem lehet pontosan megállapítani, hogy hol is van az én pontos tartózkodási helyem.
Kérdésem, hogy egy esetleges mo-n történő igazoltatásnál mire számíthatok? Mi ennek a menete?Valamint a legfontosabb, hogy KÖTELEZHETNEK-E arra, hogy adjak meg egy egy magyar kézbesítési címet?